Gandia celebra la primera Fira de Benestar Animal
03 desembre 2021

## Gandia celebra la primera Fira de Benestar Animal03 desembre 2021Última actualització: 03 desembre 2021

![](../gestion/img/e4b3197cfcb7a20291eaf9bf28053f909e426fcd573008a0850fc1f7e58931e9.jpg)  
  

El pròxim dissabte dia 11 de desembre se celebrarà la **primera** **Fira de Benestar Animal** a Gandia, a la plaça del Tirant d’11 a 20 hores.

L’objectiu és conjuminar i visibilitzar la labor de l’Ajuntament de Gandia i de les associacions protectores d’animals tant de Gandia i la comarca de la Safor com de tot arreu de la Comunitat Valenciana. “Vetlen pel benestar dels animals desemparats i per donar una segona oportunitat a aquells animals que es troben en albergs a l’espera de ser adoptats per una família”, ha ressaltat la regidora de Benestar Animal, **Liduvina Gil**.

Totes les persones que acudisquen veuran exhibicions, sobretot de gossos, que a banda de ser animals de companyia també són ajudants o facilitadors de persones amb diversos graus de discapacitat física o psíquica, així com auxiliars de recerca de persones desaparegudes. També hi haurà exhibicions de com treballen aquests animals.

La regidora ha convidat a tots a assistir a aquesta fira, sobretot als xiquets i les xiquetes perquè “volem conscienciar sobre els drets dels animals i la tinença responsable d’aquests”.